Verdens dyreste MC-familie
Brough er kanskje ikke verdens mest kjente motorsykkelmerke. Men Matchless kjenner du kanskje. Og nesten garantert: Indian. Fra 1901 og til opp i 1950-årene var Indian den sterkeste rivalen til Harley-Davidson. Også her hjemme i Norge. Nå har alle tre gjenoppstått fra de døde - sammen med en rekke andre motorsykkelmerker som har vært nede for telling: Horex, Benelli, Husqvarna, for å nevne noen. Samtlige var representert på motorsykkelutstillingen i Milano, stort sett med hestekrefter, spesifikasjoner og priser som gjør dem til rivaler til de mest avanserte Ferrarier og Lamborghinier. SE STORT BILDEGALLERIIndian har vært forsøkt gjenopplivet mange ganger, men det er først nå - med Polaris som eier - at det virkelig er kommet fart i sakene igjen. Polaris har i mange år levert de tøffeste ATV-ene og snøscooterne her hjemme. De skjønner åpenbart også hvordan en klassisk amerikansk motorsykkel skal bygges når den skal få nytt liv. Se:Lagerfeld gjør kattereklame for Opel Nemlig med en kjempestor V2-motor, gjerne med vibrasjoner så du merker dem, og mye mer cruiser-karakter enn med kneet ned i svingene. En skikkelig Roadmaster, uten alt for mye cowboyutstyr, starter i nærheten av 400.000 kroner i Norge. Og da blir du garantert ikke forvekslet med en Hells Angel.Ikke hvis du bestemmer deg for en Matchless heller. Navnet tilhører en av verdens eldste motorsykkel-produsenter, men de forsvant sporløst med resten av den engelske motorsykkelindustrien i 60-årene. Men i år sto det en stor motorsykkel på utstillingen i Milano. Denne heter X Reloaded, oppkalt etter en 1921-modell, men er så 2015 som det går an. Med den samme 1,9-liters V2-motoren som Morgan brukerpå sin trehjuling, og med hver eneste del produsert for hånd i et lite verksted i Italia. 100 stykker skal de bygge av denne, det ble snakket om 55.000 dollar. I denne sammenheng høres det nesten billig ut.Brough Superior er derimot priset i euro, (cirka 420.000 kroner). Her snakker vi om en merkevare som du fant på bare 3000 motorsykler bygget mellom 1921 og 1940. «Motorsykkelens Rolls-Royce» ble den markedsført som. Slik oppfattes de gamle modellene i dag også. At superhelten Lawrence of Arabia døde på en Brough Superior ødelegger jo ikke akkurat metaverdien heller. Med ramme i titan og gafler i magnesium er det nok en viss mulighet for at den gjenfødte utgaven også vil bli oppfattet som ganske eksklusiv. Ikke flere enn 300 skal bygges av denne. Det er med andre ord ikke bare drømmebilindustrien som ser seg både forover og bakover samtidig, og tar seg svært godt betalt for det. Motorsykkelfolket lager en minst like god forestilling.
Brough Superior er verdens mest kostbare motorsykkelfamilie. Blant de ti dyreste på motorsykkelauksjoner finner du fire Brough. Har du en slik på låven, kan du trygt regne med en halv million. Dollar. Nå er merket gjenoppstått.